(Aangestuur vanaf Umzimvubu)
Die poorte van St. Johannes
Sytak -links Kinira, Thina, Tsitsa
Die Umzimvubu se riviermonding
Die Umzimvubu ontstaan in die noordelike deel van die Oos-Kaap, in die gebied van Matatiele en Mount Fletcher naby die Lesotho-grens. Die vloei met kronkels en draaie in 'n algemeen suidoostelike rigting. By Port St. Johns vloei dit deur 'n indrukwekkende kloof, bekend as die "poorte van St. Johannes", met 'n estuarium in die Indiese Oseaan in. Dit is ongeveer 400 km lank met 'n opvanggebied van 19 853 km².
Alhoewel dit een van Suid-Afrika se belangrikste riviere is, is die Umzimvubu se opvangsgebied grootliks onderontwikkeld. Die rivier is tans deel van die Umzimvubu tot Keiskamma Waterbestuursgebied.
Die belangrikste sytakke van die Umzimvubu is die Tsitsarivier, die Thinarivier (Tina), die Kinirarivier en die Umzintlavarivier.